text.text: الرئيسيةسياسةآش نعملو بالسياسة؟ تونس بلاش فكر سياسي يقود قاطرة التقدم
text.text_idx: #000006
text.text: آش نعملو بالسياسة؟ تونس بلاش فكر سياسي يقود قاطرة التقدم
text.text_idx: #000007
text.text: ثما برشا ثقافات انسانية عملاقة من جميع النواحي علميا ،تقنيا ،فنيا و فلسفيا كيما الحضارة الهندية ، الصينية و المصرية القديمة لكن في كل العصور السابقة ( قبل القرن العشرين) نلقو الصين و الهند و مصر كانو عموما ضعاف علخر عسكريا و سياسيا قدام الأجانب و المحير في الأمر انو الصين بلد الفنون القتالية الممتازة و مبدعة البارود تكون ضعيفة عسكريا و تتعرض للغزو الدايم في عهد حروب السيوفة لهنا تخليكم و حدكم تحطو ملايين نقط التعجب! و تتسائل : علاش ؟
text.text_idx: #000009
text.text: الفكر السياسي هو المكلف بتوجيه مجهود الأمة عبر حكم الدولة و لهنا ننتبهو مليح مليح . تنجم تكون انسان كفئ و ماهر و لكن تعجز علخر على استخدام كفائتك فيما ينفعك و انسان يكون اقل مهارة منك لكن يحسن استخدامها و ينجح خير منك و هذا لنو هو يتقن التصرف و يعرف يستخدم مهاراتو أو مواردو بنجاعة . في عالم الدول المر كيف كيف الامم تختلف برشا في الموارد و العبقريات و لكن السباق الاقتصادي، العسكري و السياسي مرهون اساسا بالعبقرية السياسية .
text.text_idx: #000011
text.text: أصلا التقدم العلمي التقني اساسا ينمو علخر و يتم تثمينو و تمويلو لأسباب سياسية بحتة و كيف كيف التعليم .و لهنا نفهمو انو الامم الي دولها معندهاش طموح سياسي و نركز على #الطموح_السياسي علخر. الأمم هذي كيما بولوني والصين و الهند رغم مساهمتهم العملاقة احيانا في تطورات علمية تقنية هامة لكنهم تعرضو للإحتلال و ممكن التخريب و التدمير و الأهم من هكا عمرهم مستفادو من ثقافتهم بل إستفادت منها أمم أخرى.
text.text_idx: #000012
text.text: شنحكيلكم حاجة: تسمعو بهجرة الأدمغة الي هي ظاهرة قديمة علخر . عندنا في تونس إعتقاد غبي انو الادمغة تهاجر على جال الفلوس للخارج. للامانة أهم الأدمغة و العقول الكبرى تهاجر لأسباب إنسداد الأفق قدامها في دولها الأصلية. و مثال بسيط الهند: الدولة وفرت فيها رفاهية أقل من أمريكا للعقول و لكن الهند بعد الاستقلال قدمت مشروع عملاق للعلماء أو المهندسين الي وهو القوة العسكرية و هكا بمجهودها الخاص إكتسبت القنبلة الذرية و الصواريخ العابرة للقارات و من غير مانحكي عل التقدم الاقتصادي .
text.text_idx: #000013
text.text: اي تحبو اليابان و امريكا وألمانيا؟ من لخر اي دولة قوية او متقدمة هي نتيجة #إرادة_سياسية و عبقرية سياسية #الإرادة ضرورية و العبقرية زادا. و من هنا تجي أهمية الفكر السياسي الي نراه أهم فكر لازمو يتقدم كمرحلة أولى .
text.text_idx: #000015
text.text: اترك تعليقاً إلغاء الرد
text.text_idx: #000023